**Mikumi nasjonalpark** er et villdyrreservat i Mikumi, nær Morogoro i Tanzania. Parken ble opprettet i 1964, og omfatter et område på om lag 3 230 km² og er landets fjerde største nasjonalpark.[]

Territorium
-----------

Mikumi grenser i syd til Selous nasjonalpark, og de to områder sammen danner et unikt økosystem. To andre naturområder grenser mot parken: Udzungwa Mountains og Uluguru Mountains.

Flora og fauna
--------------

Landskapet i Mikumi sammenlignes ofte med landskapet i Serengeti.[] Hovedveien fra Dar-es-Salaam til Zambia, Tanzamveien, går tvers gjennom parken fra øst mot vest og deler denne i to med delvis forskjellig natur. Området nord for veien har karakteristiske trekk av avleiringer fra elven Mkata. Her består vegetasjonen av akasie, baobab, tamarind og noen sjeldne palmer. I dette området lengst fra veien er det spektakulære bergformasjoner dannet av fjellene Rubeho og Uluguru. 

Området på sydsiden av veien er mindre rik på dyreliv og mer vanskelig tilgjengelig.

Dyrelivet i parken omfatter mange arter som er karakteristiske for den afrikanske savannen. I parken finnes en art av sjiraffer som biologer betrakter som en lenke mellom masaisjiraff og somalisjiraff. I parken finnes ellers elefanter, sebra, gnu, impala, eland, antiloper og sort antilope, aper og bøffel. I to innsjøer finnes det flodhester. Mer enn 400 ulike fuglearter er registrert. Parken er et av de få steder hvor marabustorken holder til.

Turisme
-------

Mikumi-parken hører inn under den statlige organisasjonen, Tanzania National Parks, og hører til de nasjonalparker som er mindre besøkt av internasjonale turister og dermed mindre miljømessig belastet.[] Fleste organiserte turistruter som går gjennom Mikumi fortsetter til Ruaha nasjonalpark og Selous. 

Tungtrafikken gjennom parken ser ikke ut til å affisere dyrene.[] En bilist som ferdes gjennom parken på natterstid i den mer kjølige årstid bør være oppmerksom på at løver og andre større dyr finner den varme asfalten behagelig for en hvile, men de fleste dyrene oppfatter bilens lykter i god tid og vandrer rolig ut av veibanen.[]

Anbefalt tid for å besøke er parken er den tørre årstid mellom mai og november.[]

Galleri
-------

* ImpalaImpala
* Sorthodet hegreSorthodet hegre
* StorkStork
* En løvinne i parkenEn løvinne i parken
* StripegnuStripegnu
* BøffelBøffel
* GribbGribb
* MarabustorkMarabustork
* ElefantElefant
* KrokodilleKrokodille
* ImpalaImpala
* SjiraffSjiraff
* FlodhestFlodhest
* SebraSebra

Eksterne lenker
---------------

* (en) Mikumi National Park – kategori av bilder, video eller lyd på Commons Rediger på Wikidata
* Tanzania Tourist Board, places to go:Mikumi

| * v
* d
* r
Nasjonalparker i Tanzania |
| --- |
| Nasjonalparker | Arusha • Gombe Stream • Jozani Chwaka Bay • Katavi • Kilimanjaro • Kitulo •  Manyarasjøen • Mahale Mountains • Mikumi • Mkomazi  • Ruaha • Rubondo Island • Saadani • Serengeti • Tarangire • Udzungwa Mountains | Tanzanias flagg |
| Reservater | Amani • Ngorongoro • Selous • Uwanda |
| Marinparker og reservater | Dar es Salaam: (Bongoyo • Mbudya • Pangavini • Fungu Yasini) • Mafia Island • Maziwi • Mnazi Bay-Ruvuma elvemunning |


|  |  |
| --- | --- |
| Oppslagsverk/autoritetsdata | VIAF **·** LCCN **·** LCCN **·** GeoNames
 |